Canadian Space Agency

Canadian Space Agency (-po anglicky, skr. CSA; , skr. ASC, vyskytujúce sa preklady: Kanadská kozmická agentúra, Kanadská vesmírna agentúra) je kanadská vládna kozmická agentúra, ktorá zabezpečuje vesmírny program tejto krajiny. Bola založená v marci 1989. Na jej čele stojí prezident, ktorý sa zodpovedá ministrovi priemyslu. Sídli v meste Quebec, ale pobočky má tiež na iných miestach: v Ottawe, Washingtone, Paríži, na Myse Canaveral a v Houstone. Má cca 575 zamestnancov (2006). 

 Kanadský kozmický program 
Kanadský kozmický program je spravovaný Kanadskou kozmickou agentúrou. Kanada sa zapája do celosvetového kozmického výskumu v oblasti technológií, expertíz a personálu, najmä v spolupráci s NASA a ESA.

Kanada má niekoľkých astronautov, výrazný je tiež kanadský technologický prínos na stavbe a prevádzke Medzinárodnej vesmírnej stanice. Ide o robotický systém Canadarm, ktorý je súčasťou raketoplánu a Canadarm2 a mobilná platforma Mobile Servicing System na Medzinárodnej vesmírnej stanici (ISS). Pre lepšiu orientáciu okolo raketoplánu a kozmickej stanice využívajú Canadarm a Canadarm2 program Advanced Space Vision System, ktorý presne určí požadovanú pozíciu v 3D priestore. Ďalším kanadským príspevkom je Orbiter Boom Sensor System, ktorý sa využíva pri kontrole poškodenia raketoplánu na obežnej dráhe.

 Kanaďania vo vesmíre 
Osem kanadských astronautov sa zúčastnilo letu raketoplánov NASA:
 Meno  Raketoplán  Misia  Dátum štartu  Poznámka Marc Garneau  Challenger  STS-41-G 5. október 1984  Prvý Kanaďan vo vesmíre Roberta Bondarová  Discovery  STS-42 22. január 1992  Prvá Kanaďanka vo vesmíre Steven MacLean  Columbia  STS-52 22. október 1992  Chris Hadfield  Atlantis  STS-74 12. november 1995  Misia na orbitálnej stanici Mir Marc Garneau  Endeavour  STS-77 19. máj 1996   Robert Thirsk  Columbia  STS-78 20. jún 1996  Bjarni Tryggvason  Discovery  STS-85 7. august 1997    Dafydd Williams  Columbia  STS-90  17. apríl 1998    Julie Payette  Discovery  STS-96  27. máj 1999  Prvý Kanaďan na Medzinárodnej vesmírnej stanici Marc Garneau  Endeavour  STS-97  30. november 2000  Misia na ISS Chris Hadfield  Endeavour  STS-100  19. apríl 2001  Prvý kanadský výstup do otvoreného vesmíru Steven MacLean  Atlantis  STS-115  9. september 2006  Druhý kanadský výstup do otvoreného vesmíru Dafydd Williams  Endeavour  STS-118  8. august 2007   

Poznámka: Michael McKay, člen kanadského tímu astronautov, opustil výcvik zo zdravotných dôvodov.

 Kanadské satelity 
 Meno  Štart  Ukončenie činnosti  Použitie Alouette 1  29. september 1962  1972 Výskum ionosféry  Alouette 2  29. november 1965  1. august 1975 Výskum ionosféry  ISIS-I  30. január 1969  1990 Výskum ionosféry  ISIS-II  1. apríl 1971   Výskum ionosféry  Hermes  17. január 1976  november 1979 Experimentálny komunikačný satelit  RADARSAT-1  4. november 1995  Dosiaľ v činnosti Komerčný satelit na výskum Zeme  MOST  30. jún 2003  Dosiaľ v činnosti Kozmický teleskop  SCISAT-1  12. august 2003  Dosiaľ v činnosti Výskum zemskej atmosféry  RADARSAT-2  Plánovaný na rok 2007   Komerčný satelit na výskum Zeme  CASSIOPE  Plánovaný na rok 2008   Výskum ionosféry

Ďalšie satelity vypustila telekomunikačná firma Telesat Canada. Je to 13 satelitpv Anik (3 sú doteraz v činnosti), 3 satelity Nimiq (všetky v súčasnosti používa firma Bell ExpressVu), a satelit M-Sat 1 vypustený 20. apríla 1996.

 Centrá Kanadskej kozmické agentúry 
 Kozmické centrum Johna H. Chapmana (John H. Chapman Space Centre)
 David Florida Laboratory – montážne a testovacie centrum
 Fort Churchill – raketová základňa

 Referencie 

 Iné projekty 

 Externé odkazy 

 Oficiálne stránky

Kategória:Kozmonautika v Kanade
Kategória:Kozmické agentúry
Kategória:Organizácie založené v 1989